hotchpotch/miracl-hf-unified huggingface dataset:
Viria
Viria Oyj (vuoteen 2017 Anvia Oyj) on suomalainen ICT-alan konserni, joka koostuu Viria Oyj:stä sekä sen tytäryhtiöistä. Viria toimii ICT- ja turvateknologia-aloilla.
Viria työllistää tällä hetkellä (syksy 2018) noin 500 henkilöä. Sen liikevaihto vuonna 2017 oli 88 miljoonaa euroa.
Virialla on toimipisteet 21 paikkakunnalla eri puolilla Suomea.
Viria tuottaa yrityksille ja yhteisöille fyysisen ja digitaalisen turvallisuuden, tiedonhallinnan ja tiedolla johtamisen ratkaisuja sekä digitaalisia palveluita.
Virian turvaliiketoiminnan perusajatuksena on yksi turvallisuus. Ihmisten, tiedon ja omaisuuden suojaamiseen tarvitaan sekä fyysisiä että digitaalisia suojauskeinoja. Viria Security Oy on yksi Suomen suurimmista turva-alan yhtiöistä, ja ainoa joka tuottaa sekä turvateknologian että kyberturvan palveluita.
Tietoliiketoiminnassaan Viria on erikoistunut ohjelmistokehitykseen, palvelumuotoiluun sekä tiedon analysoinnin ja hyödyntämisen ratkaisuihin. Näitä toimittavat tytäryhtiö Bitfactor Oy sekä osakkuusyhtiö Aureolis Oy.
Virian juuret ovat paikallisessa puhelinyhtiötoiminnassa ja ulottuvat yli 130 vuoden taakse. Vuonna 1882 vaasalaiset liikemiehet perustivat Oy Waasan Telefooniyhdistyksen, joka oli Suomen viides puhelinyhtiö.
Suomen telealalle on ominaista, että puhelinyhtiöitä perustivat yksityiset ihmiset omien kommunikaatiotarpeidensa pohjalta. Näin ollen pieniä puhelinyhtiöitä, -yhdistyksiä ja -osuuskuntia syntyi Suomeen useita satoja. Viime sotien jälkeen alalla alkoi rakenteellinen muutos, ja pieniä puhelinyhtiöitä yhdistyi suuremmiksi. Esimerkiksi Vaasan seudulla oli 1950-luvun puolivälissä noin 20 itsenäistä puhelinyritystä, joista suurin osa liittyi 1960-luvun alkuun mennessä Vaasan Puhelin Oy:hyn. Vastaava kehitys tapahtui myös Etelä- ja Keski-Pohjanmaalla. Vuonna 1989 Vaasan Puhelin ja Etelä-Pohjanmaan Puhelin fuusioituivat Vaasan Läänin Puhelin Oy:ksi, ja Kokkolan Puhelin Oy liitettiin samaan yhtiöön vuonna 2010.
Anvia-nimellä konserni on toiminut vuodesta 2008 alkaen.
DNA teki vuonna 2009 valtausyrityksen, joka kuitenkin torjuttiin paikallisin voimin.
Vuonna 2014 Elisa on noussut Anvian suurimmaksi omistajaksi ja omisti 9.10.2014 yrityksestä 25 prosenttia. Anvia pyysi arviot yhtiön osakkeen arvosta. Kahden ulkopuolisen asiantuntijan tekemän arvion mukaan osakkeen arvo on selvästi korkeampi kuin Elisan tarjoama 2 000 euroa. Elisa pyrkii valtaamaan Anvian, mutta eri tahoilta on ryhdytty torjumaan valtausyritystä.
Kesällä 2016 Anvia ja Elisa sopivat yritysjärjestelystä, jossa Anvian telecom-liiketoiminnot sulautuivat Elisaan 1.7.2016.
Anvia Oyj vaihtoi nimensä Viriaksi tammikuussa 2017 ja ryhtyi rakentamaan konsernia uuden strategiansa mukaisesti, jossa keskiöön nousi turvallisuus ja tiedon jalostaminen.
Oscar Ahlström
Oscar Ahlström (s. 15. marraskuuta 1986 Farsta, Ruotsi) on ruotsalainen jääkiekkoilija, joka pelaa Elitserien-joukkue AIK IF:ssä. AIK:ssa pelaa myös hänen kaksoisveljensä Victor, joka on pelannut Oscarin joukkuetoverina koko hänen uransa ajan. Oscar Ahlströmin vahvuuksiin kuuluu hänen pienestä koostaan huolimatta pelirohkeus ja kaksinkamppailut. Hänen muita vahvuuksiaan on kädet ja pelisilmä.
Ahlström on Huddinge IK:n kasvatti. Hän pelasi ensimmäiset miesten pelinsä kaudella 2004–2005, jolloin Ahlström pelasi 16 Allsvenskanin ottelua, joissa hän teki yhden maalin. Suurimman osan kaudestaan hän pelasi kuitenkin vielä Huddingen J20-joukkueessa, jonka toiseksi paras pistemies Ahlström oli veljensä Victorin jälkeen tehopisteillä 14+18=32. Hän jakoi joukkueen maalipörssin voiton 14 osumallaan Jonas Höögin kanssa.
Huddingen miesten joukkue putosi kaudeksi 2005–2006 I-divisioonaan, jossa Ahlström pelasi ensimmäisen kokonaisen kautensa aikuisten sarjoissa. Hän teki 36 runkosarjaottelussa tehopisteet 11+22=33 ja Huddinge nousi takaisin Allsvenskaniin keväällä 2006. Ahlström ja Jimmy Ahnelöv olivat karsintasarjassa joukkueen toiseksi parhaita maalintekijöitä Dick Axelssonin jälkeen.
Ahlström teki ensimmäisellä kokonaisella Allsvenskan-kaudellaan (2006–2007) 45 runkosarjaottelussa seitsemän tehopistettä, mutta seuraavalla kaudella 2007–2008 hän teki tehopisteet 13+21=34. Ahlström muodosti veljensä Victorin kanssa Huddingen pistepörssin kärkikaksikon; Oscar voitti joukkueen sisäisen syöttöpörssin ja oli toiseksi paras pistemies. Victor puolestaan voitti koko joukkueen sisäisen piste- ja maalipörssin. Kaudella 2008–2009 Oscar Ahlström teki Allsvenskanin yhden kauden piste-ennätyksensä tehopisteillä 19+26=45, joilla hän voitti Huddingen sisäisen pistepörssin. Huddingen toiseksi paras pistemies oli Victor, joka voitti maalipörssin. Huddinge ajautui sarjanousunsa jälkeen jokaisen kolmen seuraavan kautensa päätteeksi karsintasarjaan, kunnes joukkue putosi taas I-divisioonaan keväällä 2009. Oscar Ahlström oli kuitenkin tehopisteillä 6+6=12 koko karsintasarjan pistepörssin toinen Asplöven HC:n Juhamatti Yli-Junnilan jälkeen.
Huddingen putoamisesta huolimatta Ahlströmin veljekset jatkoivat uraansa Allsvenskanissa ja siirtyivät kaudeksi 2009–2010 AIK IF:ään. He olivat nostamassa AIK:ta Elitserieniin keväällä 2010 ja tekivät vuoden mittaisen jatkosopimuksen kaudeksi 2010–2011. Oscar teki ensimmäisellä Elitserien-kaudellaan 53 runkosarjaottelussa tehopisteet 9+12=21 sekä kahdeksassa pudotuspeliottelussa kolme maalia, joilla hän ja Kent McDonell olivat AIK:n toiseksi parhaita maalintekijöitä Christian Sandbergin jälkeen.
Huhtikuussa 2011 Ahlströmit tekivät jälleen vuoden mittaisen jatkosopimuksen AIK:n kanssa. Oscar oli kaudella 2011–2012 13 osumallaan joukkueen kolmanneksi paras maalintekijä. Huhtikuussa 2012 Ahlströmit jatkoivat sopimustaan kahdella vuodella.
Ahlströmit ovat toisen polven Elitserien-pelaajia, sillä heidän isänsä Erik pelasi omalla urallaan Djurgårdens IF:ssä ja Väsby Hockeyssä.
Victor Ahlström
Victor Ahlström (s. 15. marraskuuta 1986 Farsta, Ruotsi) on ruotsalainen jääkiekkoilija, joka pelaa Elitserien-joukkue AIK IF:ssä. Joukkueessa pelaa myös hänen kaksoisveljensä Oscar, joka on pelannut Victorin joukkuetoverina koko hänen uransa ajan. Victor Ahlströmin vahvuuksiin kuuluu hänen pienestä koostaan huolimatta pelirohkeus ja kaksinkamppailut. Hänen muita vahvuuksiaan on kädet ja pelisilmä.
Ahlström on Huddinge IK:n kasvatti. Hän pelasi ensimmäiset miesten pelinsä kaudella 2004–2005, jolloin Ahlström sai tililleen 16 Allsvenskanin ottelua, joissa syntyi tehot 2+1=3. Suurimman osan kaudestaan hän pelasi kuitenkin vielä Huddingen J20-joukkueessa, jonka sisäisen piste- ja syöttöpörssin Ahlström voitti tehoilla 13+26=39. Hänen veljensä Oscar voitti sisäisen maalipörssin ja oli toiseksi paras pistemies.
Huddingen miesten joukkue putosi kaudeksi 2005–2006 I-divisioonaan, jossa Ahlström pääsi pelaamaan ensimmäisen kokonaisen kautensa miesten peleissä. Hän teki 31 runkosarjaottelussa tehot 18+18=36 ja Huddingen kolmanneksi paras maalintekijä Henrik Petterssonin ja Linus Klasenin jälkeen. Ahlström oli nostamassa joukkuetta takaisin Allsvenskaniin keväällä 2006.
Ensimmäinen kokonainen Allsvenskan-kausi 2006–2007 toi Ahlströmille 45 runkosarjaottelussa kaksitoista tehopistettä, mutta seuraavalla kaudella 2007–2008 hän teki läpimurtonsa ja tehot 15+20=35. Ahlström muodosti veljensä Victorin kanssa Huddingen pistepörssin kärkikaksikon; Victor voitti koko joukkueen sisäisen piste- ja maalipörssin ja Oscar voitti syöttöpörssin. Kaudella 2008–2009 Victor Ahlström teki HockeyAllsvenskanin yhden kauden piste-ennätyksensä tehoilla 20+23=43, joilla hän oli Huddingen paras maalintekijä sekä toiseksi paras pistemies ja syöttäjä veljensä Oscarin jälkeen. Huddinge ajautui sarjanousunsa jälkeen jokaisen kolmen seuraavan kautensa päätteeksi karsintasarjaan. Victor Ahlström kuului kevään 2008 karsinnoissa joukkueen sankareihin ja jakoi tehoilla 4+7=11 Huddingen sisäisen pistepörssin voiton Roger Jönssonin jälkeen. Keväällä 2009 joukkue putosi lopulta takaisin I-divisioonaan.
Huddingen putoamisesta huolimatta Ahlströmin veljekset jatkoivat uraansa HockeyAllsvenskanissa ja siirtyivät kaudeksi 2009–2010 AIK IF:ään. He olivat nostamassa joukkuetta Elitserieniin keväällä 2010 ja tekivät vuoden mittaisen jatkosopimuksen kaudeksi 2010–2011. Ensimmäinen Elitserien-kausi toi Oscarille 53 runkosarjaottelussa tehot 8+13=21 sekä kahdeksassa playoff-ottelussa yhden syöttöpisteen.
Huhtikuussa 2011 Ahlströmit tekivät jälleen vuoden mittaisen jatkosopimuksen AIK:n kanssa. Huhtikuussa 2012 he jatkoivat sitä kahdella vuodella.
Ahlströmit ovat toisen polven Elitserien-pelaajia, sillä heidän isänsä Erik pelasi omalla urallaan Djurgårdens IF:ssä ja Väsby Hockeyssä.
Circle Regenerated
Circle Regenerated on suomalaisen melodista death metallia soittavan Norther -yhtyeen kuudes ja viimeinen studioalbumi, joka ilmestyi vuonna 2011.
Albumi nousi Suomen virallisen listan sijalle 22.
Charles Msakila
Charles Msakila (10. marraskuuta 1919 – 23. helmikuuta 1994) on tansanialainen roomalaiskatolinen piispa. Hänet vihittiin papiksi 31. elokuuta 1947 ja nimitettiin 13. marraskuuta 1958 Kareman hiippakunnan piispaksi. Piispaksi vihkiminen seurasi 27. joulukuuta. Pääkonsekraattorina toimi paavi Johannes XXIII, jota avustivat Girolamo Bartolomeo Bortignon ja Gioacchino Muccin.
24. lokakuuta 1969 Kareman hiippakunta vaihtoi nimensä Sumbawangaksi. Msakila osallistui Vatikaanin toiseen kirkolliskokoukseen ja johti hiippakuntaansa kuolemaansa saakka.
Gioacchino Muccin
Gioacchino Muccin (25. marraskuuta 1899 – 27. elokuuta 1991) oli italialainen roomalaiskatolinen piispa. Hänet vihittiin papiksi 22. syyskuuta 1923 ja nimitettiin Belluno e Feltren hiippakunnan piispaksi 19. toukokuuta 1949. Piispaksi vihkiminen seurasi 19. kesäkuuta. Muccin johti hiippakuntaansa, kunnes jäi eläkkeelle 1. syyskuuta 1975.
Muccin osallistui Vatikaanin toiseen kirkolliskokoukseen.
Teijula
Teijula on kylä Liedossa ja nykyään osa Liedon keskustaajamaa. Kylässä sijaitseva Teijulan ratsutila tuli vuonna 1920 Liedon kunnan omistukseen, ja Liedon kunnantoimisto toimi sen päärakennuksessa vuosina 1947–1956. Vuodesta 2009 Aurajoen tuntumassa sijaitseva Teijulan ratsutila on toiminut vuokrattavana kokoustilana.
Giuseppe Andrich
Giuseppe Andrich (s. 28. maaliskuuta 1940) on italialainen roomalaiskatolinen piispa. Hänet vihki papiksi Belluno e Feltren hiippakuntaan Gioacchino Muccin 28. kesäkuuta 1965, ja hänet nimitettiin Belluno-Feltren piispaksi 29. toukokuuta 2004. Piispaksi vihkiminen seurasi 27. kesäkuuta. Pääkonsekraattorina toimi kardinaali Angelo Scola, jota avustivat kardinaali Paolo Romeo ja arkkipiispa Pietro Brollo.
Jude Thadaeus Ruwa’ichi
Jude Thadaeus Ruwa’ichi (s. 30. tammikuuta 1954) on tansanialainen roomalaiskatolinen arkkipiispa. Hänet vihittiin kapusiinien papiksi 25. marraskuuta 1981 ja nimitettiin Mbulun hiippakunnan piispaksi 9. helmikuuta 1999. Piispaksi vihkiminen seurasi 16. toukokuuta. Pääkonsekraattorina toimi Polycarp Pengo, jota avustivat Josaphat Louis Lebulu ja Justin Tetmu Samba.
15. tammikuuta 2005 Ruwa’ichi sai nimityksen Dodoman hiippakunnan piispaksi, ja 19. helmikuuta hänet asetettiin virkaansa. 10. marraskuuta 2010 Ruwa’ichi nimitettiin Mwanzan arkkihiippakunnan arkkipiispaksi, jonka virkaan hän tuli asetetuksi 9. tammikuuta 2011.
Castor Paul Msemwa
Castor Paul Msemwa (13. helmikuuta 1955 – 19. lokakuuta 2017) oli tansanialainen roomalaiskatolinen piispa. Hänet vihittiin papiksi Njomben hiippakuntaan 7. kesäkuuta 1987 ja nimitettiin Tunduru-Masasin hiippakunnan koadjuuttoripiispaksi 7. joulukuuta 2004. Piispaksi vihkiminen seurasi 30. tammikuuta 2005. Pääkonsekraattorina toimi Polycarp Pengo, jota avustivat Norbert Wendelin Mtega ja Magnus Mwalunyungu.
25. elokuuta 2005 Msemwasta tuli Tunduru-Masasin piispa.
Renatus Lwamosa Butibubage
Renatus Lwamosa Butibubage (3. huhtikuuta 1918 – 2. lokakuuta 1998) oli tansanialainen roomalaiskatolinen piispa. Hän syntyi Mwanzassa ja sai pappisvihkimyksen 22. elokuuta 1948. Hänet nimitettiin Mwanzan hiippakunnan vihkipiispaksi sekä Casiuksen titulaaripiispaksi 19. joulukuuta 1959. Piispaksi vihkiminen seurasi 8. toukokuuta 1960. Pääkonsekraattorina toimi paavi Johannes XXIII, jota avustivat Napoléon-Alexandre Labrie ja Fulton John Sheen.
Butibubage sai 15. tammikuuta 1966 nimityksen Mwanzan piispaksi, jona hän toimi, kunnes erosi 18. marraskuuta 1987. Piispan eroamispäivänä Mwanza korotettiin arkkihiippakunnaksi. Butibubage osallistui Vatikaanin toiseen kirkolliskokoukseen.
Štefan Rosina
Štefan Rosina (s. 15. heinäkuuta 1987 Púchov, Trenčínin alue) on slovakialainen moottoriurheilija.
Hän on ajanut Porsche Supercup -sarjaa vuodet 2006-2013. Rosina on kilpaillut tämän lisäksi FIA GT1 World Championship -sarjassa.
Anthony Peter Mayalla
Anthony Peter Mayalla (25. huhtikuuta 1940 – 19. elokuuta 2009) on tansanialainen roomalaiskatolinen arkkipiispa. Hänet vihki papiksi Mwanzan hiippakuntaan Renatus Lwamosa Butibubage 20. joulukuuta 1970. Hän sai 12. tammikuuta 1979 nimityksen Musoman hiippakunnan piispaksi. Piispaksi vihkiminen seurasi 22. huhtikuuta; pääkonsekraattorina toimi Laurean Rugambwa, jota avustivat John James Rudin ja Butibubage.
Mayalla sai 18. marraskuuta 1987 nimityksen Mwanzan arkkihiippakunnan arkkipiispaksi, jona hän toimi loppuikänsä. Hänen äkillinen kuolemansa Mwanzassa 69-vuotiaana johtui sydänkohtauksesta.
René Rast
René Rast (s. 26. lokakuuta 1986 Minden) on saksalainen moottoriurheilija. Hän on ajanut muun muassa Porsche Supercup, Formula BMW ADAC, ALMS, ADAC GT Masters ja ADAC Volkswagen Polo Cup-sarjoissa.
Hän on voittanut kolme Porsche Supercup -mestaruutta vuosina 2010, 2011 ja 2012. Vuonna 2013 Rast kilpaili uudessa FIA GT Series -sarjassa sijoittuen sarjan kuudenneksi. Vuodesta 2014 Rast on kilpaillut Blancpain Sprint Series -sarjassa. Rast on osallistunut kolmesti urallaan Le Mansin 24 tunnin ajoon. Vuonna 2014 hän voitti Span 24 tunnin ajon yhdessä Laurens Vanthoorin ja Markus Winkelhockin kanssa. Hän on osallistunut myös Nürburgringin ja Daytonan 24 tunnin ajoihin.
Josaphat Louis Lebulu
Josaphat Louis Lebulu (s. 13. kesäkuuta 1942) on tansanialainen roomalaiskatolinen arkkipiispa. Hänet vihittiin papiksi 11. joulukuuta 1968 ja nimitettiin Samen hiippakunnan piispaksi 12. helmikuuta 1979. Piispaksi vihkiminen seurasi 24. toukokuuta. Pääkonsekraattorina toimi Laurean Rugambwa, jota avustivat Mario Epifanio Abdallah Mgulunde ja Dennis Vincent Durning.
Lebulu sai 28. marraskuuta 1998 Arushan hiippakunnan piispaksi. 16. maaliskuuta 1999 Arusha korotettiin arkkihiippakunnaksi, ja Lebulusta tuli sen arkkipiispa.
Isaac Amani Massawe
Isaac Amani Massawe (s. 10. kesäkuuta 1951) on tansanialainen roomalaiskatolinen piispa. Hänet vihittiin papiksi Moshin hiippakuntaan 29. kesäkuuta 1975 ja nimitettiin sen piispaksi 21. marraskuuta 2007. Piispaksi vihkiminen seurasi 22. helmikuuta 2008. Pääkonsekraattorina toimi Polycarp Pengo, jota avustivat Josaphat Louis Lebulu ja Amedeus Msarikie.
Amedeus Msarikie
Amedeus Msarikie (syyskuu 1931 – 6. helmikuuta 2013) oli tansanialainen roomalaiskatolinen piispa. Hänet vihittiin papiksi Moshin hiippakuntaan 8. elokuuta 1961 ja nimitettiin sen piispaksi 21. maaliskuuta 1986. Piispaksi vihkiminen seurasi 1. toukokuuta. Pääkonsekraattorina toimi Jozef Tomko, jota avustivat Laurean Rugambwa ja Maurice Michael Otunga.
Msarikie jäi eläkkeelle 21. marraskuuta 2007.
Hurrikaani Katia
Hurrikaani Katia oli vuoden 2011 Atlantin hurrikaanikauden toinen hurrikaani ja kymmenes nimetty myrsky. Saffirin-Simpsonin hurrikaaniasteikolla se luokiteltiin ylimmillään tasolle 4.
Katia syntyi Kap Verden eteläpuolella 29. elokuuta, lähti sitten kulkemaan kohti Yhdysvaltoja ja alkoi voimistua. Voimakkaimmillaan eli 4. luokan hurrikaanina se oli lyhyen aikaa syyskuun 5. päivänä. Se kaartoi rannikon lähistöltä itään ja kehittyi 10. syyskuuta tavalliseksi keskileveysasteiden liikkuvaksi matalapaineeksi. Sellaisena se liikkui nopeasti Pohjois-Eurooppaan, aiheutti tuhoja Britanniassa ja syysmyrskyn Skandinaviassa. Englannissa eräs mies sai surmansa, kun puu kaatui hänen autonsa päälle. Tuuli ja tulvat aiheuttivat myös paljon aineellisia vahinkoja. Ruotsissa kaatuvat puut katkoivat sähköjä ja haittasivat juna- ja tieliikennettä.
Franco Coppola
Franco Coppola (s. 31. maaliskuuta 1957 Maglie) on italialainen roomalaiskatolinen arkkipiispa ja Pyhän istuimen diplomaatti. Hänet vihittiin papiksi Otranton arkkihiippakuntaan 12. syyskuuta 1981. Hän sai 16. heinäkuuta 2009 nimitykset Vindan titulaariarkkipiispaksi sekä apostoliseksi nuntiukseksi Burundiin. Coppolan konsekroi piispaksi paavi Benedictus XVI kardinaali Tarcisio Bertonen ja kardinaali William Joseph Levadan avustamana 12. syyskuuta 2009.
Fanaa
Fanaa on Kunal Kohlin ohjaama intialainen hindinkielinen draamaelokuva vuodelta 2006. Päärooleja näyttelevät Aamir Khan ja Kajol. Elokuva oli sekä yleisö- että arvostelumenestys ja se voitti kolme Filmfare Awards -palkintoa.
Delhiläinen turistiopas Rehan (Aamir Khan) ja sokea kashmirilaistyttö Zooni (Kajol) rakastuvat toisiinsa, mutta heidät erottaa terrori-isku, jossa Rehanin uskotaan kuolleen. Myöhemmin selviää, että Rehan ei kuollutkaan vaan hän on iskusta vastuussa oleva kashmirikapinallinen. Seitsemän vuotta myöhemmin hänen kapinallisjärjestönsä lähettää hänet suorittamaan tehtävää Kashmiriin, missä hän kohtaa jälleen Zoonin.
Jotkut kriitikot arvostelivat "Fanaata" sen pituudesta ja epäuskottavasta juonesta, mutta elokuvaa pidettiin onnistuneena pääasiassa Kajolin ja Aamir Khanin roolisuoritusten sekä kemian vuoksi.
Box Office India julisti elokuvan ”superhitiksi”.
Elokuvaa kieltäydyttiin esittämästä Gujaratin osavaltiossa Aamir Khaniin kohdistuvien protestien takia. Elokuvateatteri Jamnagarissa esitti sitä noin viikon ajan kesäkuussa 2006. Elokuvan esittäminen lopetettiin, kun mieskatsoja sytytti itsensä tuleen elokuvan väliajalla.
"Fanaa" on viimeinen elokuva, johon säveltäjäduo Jatin-Lalit sävelsi musiikin yhdessä. Sanoitukset kirjoitti Prasoon Joshi.
Three Days
Three Days on Jane’s Addictionin kappale, joka löytyy yhtyeen vuoden 1990 albumilta "Ritual de lo Habitual". Kappale on albumin ensimmäinen single, yhdessä kappaleen ”Stop!” kanssa, sillä molemmat julkaistiin samana päivänä. Perry Farrell kirjoitti kappaleen vuonna 1986 ja yhtye esitti sen livenä ensimmäisen kerran vuonna 1987.
Kappale kertoo siitä, kun Farrelin ystävä Xiola Blue saapui Los Angelesiin isänsä hautajaisiin. Los Angelesissa hän asui Farrelin ja hänen tyttöystävänsä kanssa kolmen päivän ajan. Kappale on yhtyeen pisin. Se alkaa Farrelin lausumalla runolla, joka jatkuu musiikin "alla" lähes koko kappaleen ajan. Pitkä kappale sisältää paljon psykedeleelisiä ja progressiivisiä vaikutteita.
Yhtye halusi julkaista kappaleen albumin Ritual de lo Habitual ensimmäisenä singlenä. Warner Brosin mielestä kappale oli liian pitkä, saavuttaakseen suosiota, joten se kehotti yhtyettä julkaisemaan mieluummin kappaleen Stop! singlenä. Kun sopua ei löytynyt, yhtye ja Warner Bros. päättivät julkaista molemmat kappaleet singleinä. Singlestä on julkaistu monia eri versioita, eri formaateille. Jotkut niistä sisältävät myös kappaleen "Stop!".
CD ja 12' Vinyyli
7' Vinyyli
1. puoli
2. puoli
CD, Kasetti, 12' Vinyyli (Three Days/Stop!)
Joe Manganiello
Joseph Michael "Joe" Manganiello (s. 28. joulukuuta 1976 Pittsburgh, Pennsylvania, Yhdysvallat) on yhdysvaltalainen näyttelijä.
Joe Manganiello alkoi harrastaa näyttelemistä ja elokuvantekoa lukioaikoinaan. Hän opiskeli näyttelemistä Carnegie Mellon -yliopistossa Pittsburghissa. Opiskeluaikoinaan hän esiintyi useissa näytelmissä kuten "Venetsian kauppias" ja "The Last Night of Ballyhoo".
Manganiello muutti valmistuttuaan Los Angelesiin ja hankki itselleen agentin. Kolme päivää myöhemmin hän koe-esiintyi Peter Parkerin rooliin elokuvaan "Spider-Man – hämähäkkimies". Manganiello ei saanut roolia, mutta hänet pestattiin samaan elokuvaan esittämään Flash Thompsonia.
Tämän jälkeen Manganiello vieraili useissa televisiosarjoissa kuten "Kodinpuolustaja", "CSI" ja "Las Vegas". Hän esiintyi saippuasarjassa "American Heiress" vuonna 2007. Manganiello näytteli Owenia draamasarjassa "Tunteet pelissä" vuosina 2008–2010. Vuonna 2009 hänellä oli pääosa sotaelokuvassa "".
Manganiello esittää ihmissusi Alcidea HBO:n televisiosarjassa "True Blood". Hän on voittanut roolistaan parhaan miessivuosan Saturn -palkinnon.
Manganiello tapasi malli-juontaja Audra Marien vuonna 2009. Pari meni kihloihin syyskuussa 2010. 
Manganiello erosi kihlatustaan malli-juontaja Audra Mariesta vuonna 2011.
Tämän jälkeen hänet äänestettiin Hollywoodin kuumimmaksi poikamieheksi.
Nykyisin Joe Manganiello on naimisissa Sofia Vergaran kanssa. He tapasivat ensimmäisen kerran Valkoisessa talossa kirjeenvaihtajien illallisella. Pari avioitui marraskuussa 2015.
Manganiello pitää urheilusta. Hän on amerikkalaisen jalkapallo joukkueen Pittsburgh Steelersin fani ja on tehnyt dokumentin "DieHardz" tapaamistaan muista seuran faneista. Manganiello on itse harrastanut nyrkkeilyä. Manganiello harrastaa myös hyväntekeväisyyttä ja tukee AIDS-säätiötä Until There's a Cure.
People-lehti valitsi Manganiellon seksikkäimpien miehien listalle vuonna 2010. Manganiello on 196 cm pitkä.
Manganiello harrastaa roolipelaamista ja on sisustanut kellarinsa pelkästään tälle harrastukselle.
Matthias Joseph Isuja
Matthias Joseph Isuja (14. elokuuta 1929 Haubi – 13. huhtikuuta 2016) oli tansanialainen roomalaiskatolinen piispa. Hänet vihittiin papiksi Dodoman hiippakuntaan 24. joulukuuta 1960 ja nimitettiin sen piispaksi 26. kesäkuuta 1972. Piispaksi vihkiminen seurasi 17. syyskuuta. Pääkonsekraattorina toimi Laurean Rugambwa, jota avustivat Marc Mihayo ja Adriani Mkoba.
Isuja jäi eläkkeelle 15. tammikuuta 2005.
Freestylehiihto talviolympialaisissa 2014
Freestylehiihdossa kilpailtiin Sotšin 2014 talviolympialaisissa 6. – 21. helmikuuta Roza Hutorin extremepuistossa, jonka yleisöön mahtui 4 000 henkilöä.
Tapahtumia oli yhteensä kymmenen: miesten ja naisten kumparelasku, hypyt, skicross, lumikouru ja slopestyle. Slopestylessa ja lumikourussa kilpailtiin ensimmäistä kertaa.
10. helmikuuta
17. helmikuuta
20. helmikuuta
18. helmikuuta
13. helmikuuta
8. helmikuuta
14. helmikuuta
21. helmikuuta
20. helmikuuta
11. helmikuuta
Jacob Venance Koda
Jacob Venance Koda (s. 9. joulukuuta 1957) on tansanialainen roomalaiskatolinen piispa. Hänet vihittiin papiksi Samen hiippakuntaan 25. kesäkuuta 1987 ja nimitettiin sen piispaksi 16. maaliskuuta 1999. Piispaksi vihkiminen seurasi 30. toukokuuta. Pääkonsekraattorina toimi Polycarp Pengo, jota avustivat Josaphat Louis Lebulu ja Matthias Joseph Isuja.
Koda erosi tehtävistään 15. huhtikuuta 2010. Syyksi eroon ilmoitettiin piispan kirkon moraaliopetusten vastainen toiminta.
Välinäytöksiä
Välinäytöksiä on Miguel de Cervantesin kirjoittamista proosamuotoisista lyhyistä näytelmistä, "välinäytöksistä", koottu kokoelma. Siinä on kahdeksan farssia, jotka sisältyvät vuonna 1615 ilmestyneeseen espanjankieliseen teokseen "Ocho comedias y ocho entremeses", jossa välinäytösten lisäksi on kahdeksan pitkää näytelmää.
Kirjan on julkaissut Faros-kustannus vuonna 2011. Näytelmät on suomentanut Arto Rintala.
Agapiti Ndorobo
Agapiti Ndorobo (s. 14. elokuuta 1954) on tansanialainen roomalaiskatolinen piispa. Hänet vihittiin papiksi 6. joulukuuta 1980 ja nimitettiin Mahengen hiippakunnan neljänneksi piispaksi 3. maaliskuuta 1995. Hänen edeltäjänsä oli 22. elokuuta 1993 kuollut Patrick Iteka.
Ndorobon konsekroi piispaksi Matthias Joseph Isujan ja Telesphore Mkuden avustama Polycarp Pengo 16. kesäkuuta 1995.
Telesphore Mkude
Telesphore Mkude (s. 30. marraskuuta 1945) on tansanialainen roomalaiskatolinen piispa. Hänet vihittiin papiksi Morogoron hiippakuntaan 16. heinäkuuta 1972 ja nimitettiin Tangan hiippakunnan piispaksi 18. tammikuuta 1988. Piispaksi vihkiminen seurasi 26. huhtikuuta. Pääkonsekraattorina toimi Laurean Rugambwa, jota avustivat Maurus Gervase Komba ja Adriani Mkoba.
5. huhtikuuta 1993 Mkude sai nimityksen Morogoron piispaksi. Hän seurasi tässä virassa 6. marraskuuta 1992 tehtävistään eronnutta Mkobaa.
Henrik Jakob Wikar
Henrik Jakob Wikar, myös: "Hendrik Jakob Wikar" ja "Henricus Jacob Wikar" (s. 28. lokakuuta 1752 Kokkola) oli eteläisessä Afrikassa useita vuosia asunut suomalainen, joka päiväkirjassaan kuvaa khoisankansojen elämää.
Wikarin isä oli maanmittari ja valtiopäivämies, äiti tämän toinen puoliso Margareta Carlborg.
Pohjanmaalta kotoisin ollut Wikar aloitti opinnot Turun akatemiassa 1769, ja hänet on mainittu pohjalaisosakunnan nimikirjassa vielä 1771. Vuonna 1773 hän meni Hollannissa Hollannin Itä-Intian kauppakomppanian palvelukseen. Hän työskenteli Kapkaupungissa kauppakomppanian sairaalassa kirjurina. Seurasi töiden laiminlyöntiä, ja pelivelkojen vuoksi hän lähti 1775 siirtokunnan pohjoisosiin, jossa hän viipyi yli neljä vuotta. Siellä ollessaan hän kirjoitti vuoden 1778 loppupuolelta heinäkuuhun 1779 päiväkirjaa. Hän sai poissa ollessaan 1779 karkurina tuomion, mutta päiväkirja pelasti hänet, ja hän sai armonanomukseena hyväksynnän syksyllä 1779, todennäköisesti siksi, että päiväkirja sisälsi kauppakomppanialle hyödyllisiä tietoja. Hän kuvasi päiväkirjassaan hyvin tarkasti khoisankansojen tapoja ja rituaaleja, ja hänen muistiinpanojaan ovat tutkijat käyttäneet hyväksi myöhemminkin.
Maurus Gervase Komba
Maurus Gervase Komba (1923 – 23. helmikuuta 1996) oli tansanialainen roomalaiskatolinen piispa. Hänet vihittiin papiksi 15. heinäkuuta 1954 ja nimitettiin Tangan hiippakunnan piispaksi 15. joulukuuta 1969. Piispaksi vihkiminen seurasi 15. maaliskuuta 1970. Pääkonsekraattorina toimi Laurean Rugambwa, jota avustivat Eugéne Cornelius Arthurs ja Eberhard Spiess.
Komba erosi tehtävistään 18. tammikuuta 1988.
Fusion Garage
Fusion Garage on singaporelainen mobiililaitteita valmistava yritys. Yhtiö on ollut mukana Linux-pohjaisen JooJoo-taulutietokoneen kehityksessä, mikä piti alun perin julkaista yhdessä Michael Arringtonin kanssa. Fusion Garage kuitenkin ilmoitti marraskuussa 2009 jättäytyvänsä hankkeesta.
Fusion Garage sai median huomion vuoden 2011 kesällä näyttävän viraalimainonnan ansiosta. Yhtiö nostatti hypeä ja kysymyksiä isolla Who is TabCo? -mainoskampanjalla. Elokuussa 2011 ilmeni, että kampanjan takana oli Fusion Garage ja mainostettu tabletti oli Grid 10. Android-pohjaiseen GridOS:ään perustuva käyttöjärjestelmä on yhtiön itsensä kehittämä ja samaiseen käyttöjärjestelmään perustuva älypuhelin eli Grid 4 ilmestyi vuoden 2011 lopulla.
Grid 10 julkaisussa paljastui pieniä ongelmia uuden Flash Player 10.3:n uuteen sertifiointiprosessiin liittyen, minkä vuoksi sen Yhdysvaltain julkaisua jouduttiin hieman venyttämään. Samalla tabletin suositushintaa laskettiin 200 dollarilla aiemmin ilmoitetusta, vaikkei tietokone ollut vielä myynnissäkään.
Silas Silvius Njiru
Silas Silvius Njiru (s. 10. lokakuuta 1928) on kenialainen roomalaiskatolinen piispa. Hänet vihittiin papiksi Merun hiippakuntaan 17. joulukuuta 1955 ja nimitettiin sen vihkipiispaksi sekä Maturban titulaaripiispaksi 2. lokakuuta 1975. Piispaksi vihkiminen seurasi 1. tammikuuta 1976. Pääkonsekraattorina toimi Maurice Michael Otunga, jota avustivat Lorenzo Bessone ja Caesar Gatimu.
9. joulukuuta 1976 Njiru sai nimityksen Merun piispaksi, jona hän toimi, kunnes jäi eläkkeelle 18. maaliskuuta 2004. Hänen seuraajakseen tuli koadjuuttoripiispa Salesius Mugambi.
Salesius Mugambi
Salesius Mugambi (s. 1951) on kenialainen roomalaiskatolinen piispa. Hänet vihittiin papiksi Merun hiippakuntaan 10. joulukuuta 1977 ja nimitettiin sen koadjuuttoripiispaksi 1. joulukuuta 2001. Piispaksi vihkiminen seurasi 19. maaliskuuta 2002. Pääkonsekraattorina toimi Giovanni Tonucci, jota avustivat Silas Silvius Njiru ja John Njue.
18. maaliskuuta 2004 Mugambista tuli eläkkeelle jäävän Njirun seuraaja Merun piispana.
Peter J. Kairo
Peter J. Kairo (s. 24. toukokuuta 1941) on kenialainen roomalaiskatolinen arkkipiispa. Hänet vihittiin papiksi 1. marraskuuta 1970 ja nimitettiin Murangan hiippakunnan piispaksi 17. maaliskuuta 1983. Piispaksi vihkiminen seurasi 21. toukokuuta. Pääkonsekraattorina toimi Raphael S. Ndingi Mwana'a Nzeki, jota avustivat Caesar Gatimu ja Silas Silvius Njiru.
21. huhtikuuta 1997 Kairo sai nimityksen Nakurun piispaksi ja 19. huhtikuuta 2008 Nyerin arkkipiispaksi, jonka virkaan hänet asetettiin 14. kesäkuuta.
Paul Kariuki Njiru
Paul Kariuki Njiru (s. 11. maaliskuuta 1963) on kenialainen roomalaiskatolinen piispa. Hänet vihittiin papiksi Embun hiippakuntaan 1. maaliskuuta 1993 ja nimitettiin sen piispaksi 9. toukokuuta 2009. Piispaksi vihkiminen seurasi 25. heinäkuuta. Pääkonsekraattorina toimi John Njue, jota avustivat Peter J. Kairo ja Anthony Muheria.
Anthony Muheria
Anthony Muheria (s. 27. toukokuuta 1963) on kenialainen roomalaiskatolinen piispa. Hänet vihittiin Opus Dein papiksi 13. kesäkuuta 1993 ja nimitettiin Embun hiippakunnan piispaksi 30. lokakuuta 2003. Piispaksi vihkiminen seurasi 10. tammikuuta 2004. Pääkonsekraattorina toimi Giovanni Tonucci, jota avustivat John Njue ja Raphael S. Ndingi Mwana'a Nzeki.
28. kesäkuuta 2008 Muheria sai nimityksen Kituin hiippakunnan piispaksi. Hänet asetettiin tähän virkaan 9. elokuuta.
Boniface Lele
Boniface Lele (14. huhtikuuta 1947 – 9. huhtikuuta 2014) oli kenialainen roomalaiskatolinen arkkipiispa. Hänet vihittiin papiksi Kituin hiippakuntaan 8. joulukuuta 1974 ja nimitettiin sen piispaksi 2. marraskuuta 1995. Piispaksi vihkiminen seurasi 2. helmikuuta 1996. Pääkonsekraattorina toimi Jozef Tomko, jota avustivat William Dunne ja Maurice Michael Otunga.
1. huhtikuuta 2005 Lele sai nimityksen Mombasan arkkihiippakunnan arkkipiispaksi.
Los Bolichesin rautatieasema
Los Bolichesin rautatieasema on Cercanías Málaga -lähijunien asema Los Bolichesin kaupunginosassa Fuengirolassa Espanjan Andalusiassa. Se on Málagasta Fuengirolan keskustaan kulkevan linjan C-1 varrella.
Matthew Shija
Matthew Shija (17. huhtikuuta 1924 Puge – 9. joulukuuta 2015) oli tansanialainen roomalaiskatolinen piispa. Hänet vihittiin papiksi 17. tammikuuta 1954 ja nimitettiin Kahaman hiippakunnan piispaksi 11. marraskuuta 1983. Piispaksi vihkiminen seurasi 26. helmikuuta 1984. Pääkonsekraattorina toimi Laurean Rugambwa, jota avustivat Alphonse Daniel Nsabi ja Castor Sekwa.
Shija jäi eläkkeelle 24. huhtikuuta 2001.
Vincenzo Cozzi
Vincenzo Cozzi (26. marraskuuta 1926 – 3. heinäkuuta 2013) oli italialainen roomalaiskatolinen piispa. Hänet vihittiin papiksi 18. kesäkuuta 1950 ja nimitettiin Melfi-Rapollan hiippakunnan piispaksi 12. syyskuuta 1981. Piispaksi vihkiminen seurasi 25. lokakuuta. Pääkonsekraattorina toimi Sebastiano Baggio, jota avustivat Vincenzo Franco ja Gerardo Pierro. 30. syyskuuta 1986 Venosan hiippakunta liitettiin Melfi-Rapollaan, jolloin muodostui Melfi-Rapolla-Venosan hiippakunta. Cozzi johti sitä, kunnes jäi eläkkeelle 13. joulukuuta 2002.
GP2-kausi 2012
GP2-kausi 2012 oli GP2-sarjan kahdeksas kausi. Kausi oli ensimmäinen, jolloin kisat yhdistettiin lakkautetun Aasian GP2-sarjan kanssa.
Kisaviikonloppua, joita oli 12, kohden ajettiin kaksi kilpailulähtöä: lauantain pitkä kilpailu (170km tai 60min) ja sunnuntain sprinttikilpailu (120km tai 45min). Lauantain kilpailussa jokaisen kuljettajan on surotettava pakollinen varikkopysähdys, jonka aikana on vaihdettava vähintään kaksi rengasta.
Sarjassa jaettiin pisteitä ensimmäistä kertaa uudella pistelaskujärjestelmällä, jossa lauantain pitkästä kilpailusta pisteitä sai kymmenen ja sunnuntain sprinttikilpailusta kahdeksan parasta kuljettajaa. Lisäksi kuljettajat saivat pisteitä paalupaikoista ja kilpailun nopeimmista kierroksista. Sprinttikilpailun lähtöjärjestys määräytyi ensimmäisen kilpailun tulosten perusteella, lukuun ottamatta kahdeksaa ensimmäistä, jotka starttaavat sprinttikilpailuun käännetyssä järjestyksessä.
Sarjan mestaruuden voitti Davide Valsecchi. Toiseksi sijoittui Luiz Razia ja kolmanneksi Esteban Gutiérrez.
Uudet kuljettajatPaluun tehneet kuljettajatPoistuneet kuljettajatTallia vaihtaneet kuljettajatKesken kauden vaihtuneet kuljettajatKaudella ajettiin yhteensä 24 kilpailua 11 eri radalla. Kausi alkoi 24. maaliskuuta Malesian Sepangin radalla ja päättyi 23. syyskuuta Singaporen katuradalla.
(*) = Tarkoittaa paalupaikkaa, joka on saavutettu pitkän kilpailun kahdeksannesta sijasta.
Lisäksi:
† — Kuljettaja joutui keskeyttämään, mutta on ajanut 90% kilpailupituudesta.
Michele Scandiffio
Michele Scandiffio (s. 29. syyskuuta 1928 Pomarico) on italialainen roomalaiskatolinen arkkipiispa. Hänet vihittiin papiksi 8. heinäkuuta 1951 ja nimitettiin Acerenzan arkkihiippakunnan arkkipiispaksi 30. huhtikuuta 1988. Piispaksi vihkiminen seurasi 9. heinäkuuta. Pääkonsekraattorina toimi Michele Giordano, jota avustivat Giuseppe Vairo ja Ennio Appignanesi.
Scandiffio jäi eläkkeelle 27. heinäkuuta 2005.
Gerardo Pierro
Gerardo Pierro (s. 26. huhtikuuta 1935 Mercato San Severino) on italialainen roomalaiskatolinen arkkipiispa. Hänet vihittiin papiksi 21. joulukuuta 1957 ja nimitettiin Tursi-Lagonegron hiippakunnan piispaksi 26. kesäkuuta 1981. Piispaksi vihkiminen seurasi 2. elokuuta. Pääkonsekraattorina toimi Sebastiano Baggio, jota avustivat Gaetano Pollio ja Angelo Campagne.
Pierro sai 28. helmikuuta 1987 nimityksen Avellinon hiippakunnan piispaksi ja 25. toukokuuta 1992 Salerno-Campagna-Acernon arkkihiippakunnan arkkipiispaksi. Hän jäi eläkkeelle 10. kesäkuuta 2010.
GP3-kausi 2012
GP3-kausi 2012 oli GP3-sarjan kolmas kausi. Sarjassa jaettiin pisteitä ensimmäistä kertaa uudella pistelasku järjestelmällä siten, että 10 parasta kuljettajaa sai pisteitä pitkässä kilpailussa ja sprinttikisassa 8 parasta kuljettajaa. Kahdeksan kuljettajaa pistetään sunnuntain kilpailuun käännetyssä lähtöjärjestyksessä.
Kausi alkoi 12. toukokuuta Espanjan Barcelonassa ja päättyi 9. syyskuuta Italian Monzassa. Tästä kaudesta lähtien GP3-tallien ei ole pakko ajattaa kolmea autoa. Tallien on tuotava vähintään kaksi autoa kolmannen ollessa vapaaehtoinen. Huhtikuun lopussa ilmoitettiin, että 26 autoa osallistuu kauteen mukaan. Kausi oli samalla viimeinen GP3/10-auton rungolla. Seuraavalla kaudella siirryttiin uusiin GP3/13-autoihin.
Sarjan mestaruuden voitti uusiseelantilainen Mitch Evans. Toiseksi sijoittui saksalainen Daniel Abt ja kolmanneksi portugalilainen António Félix da Costa. Kaudella ajoi kaksi suomalaista joista parhaiten sijoittui Aaro Vainio sarjan neljänneksi ja Matias Laine sarjan viidenneksi.Uudet kuljettajatPaluun tekevät kuljettajat
Poistuneet kuljettajatTallia vaihtaneet kuljettajatKaudella ajettiin yhteensä 16 kilpailua 8:lla eri radalla. Sarjassa ajettiin ensimmäistä kertaa Monacon katuradalla, kun kaksi edellistä vuotta sarjassa ei kilpailtu lainkaan.
(*) = Tarkoittaa paalupaikkaa, joka on saavutettu lauantain kilpailun kahdeksannesta sijasta.
† = Belgian ensimmäinen kilpailu keskeytettiin ennenaikaisesti, joten kilpailusta jaettiin puolikkaat pisteet.
Matematiikka (Hannu Karttusen kirja)
Matematiikka on Hannu Karttusen tietokirja, joka on ilmestynyt vuonna 2006 Ursan Tiedettä kaikille -sarjassa. Teos on yleistajuinen esitys matematiikasta tieteenalana.
Bandyliigakausi 1991–1992
Jääpallon Suomen-mestaruus kaudella 1991–1992 ratkaistiin kymmenen joukkueen kaksinkertaisessa sarjassa, jonka päätteeksi pelattiin pudotuspelit. Sarjan nimi vaihtui SM-sarjasta Bandyliigaksi.
Mestaruuden voitti Botnia Helsingistä. Mestaruus oli seuran toinen.
Neljä parasta pudotuspeleihin. Kampparit putosi sarjasta, OPS karsintaan. Sarjaan nousi Tornion Palloveikot.
OPS säilyi sarjassa.
Välierissä paremmuus ratkaistiin kahden ottelun yhteismaaleilla. Ottelut aloitettiin runkosarjassa heikommin sijoittuneen kotikentällä.
Loppuottelut pelattiin paras kolmesta järjestelmällä. Ensimmäinen ottelu pelattiin 11.3.1992 Jyväskylässä ja toinen 14.3.1992 Helsingissä
Botnia: Petri Isonen, Pasi Inoranta; Ari Kukkonen, Jari Hattunen, Pekka Kurki, Jukka Korhonen, Esko Tammilehto; Per-Erik Wicklund, Jan Kåhre, Olli Manninen, Esa Määttä, Esko Korhonen; Jaakko Hyttinen, Juha Snellman, Jukka Salmivaara, Antti Koskelo. Valmentajat: Antti Parviainen, Pekka Liikanen.
Pistepörssin voitti Samuli Niskanen 62 pisteellä.
Orange Caramel
Orange Caramel on kolmihenkinen korealainen musiikkiyhtye. Yhtyeen jäsenet ovat Raina, Nana ja Lizzy. Raina, Nana ja Lizzy ovat myös yhtyeessä After School.
Simppuahvenet
Simppuahvenet (Harpagiferidae) on ahvenkaloihin kuuluva kalaheimo. Heimon lajeja tavataan eteläisen pallonpuoliskon kylmissä vesissä.
Simppuahventen heimoon kuuluu noin 6 lajia yhdessä suvussa esimerkiksi töyhtösimppuahven ("Harpagifer palliolatus"). Aikaisemmissa luokituksissa heimoon kuului myös muita sukuja, jotka luokiteltiin alaheimoksi "Artedidraconinae". Tämä alaheimo on sittemmin erotettu omaksi heimokseen "Artedidraconidae". Simppuahvenet ovat melko pienikokoisia kaloja ja jäävät yleensä alle 15 cm:n mittaisiksi.Ruumiinrakenteeltaan ne ovat lyhyehköjä ja tukevia suomuttomia kaloja. Selkäeviä on kaksi, joista etummainen on lyhyempi ja piikkinen. Kiduskannessa on kaloilla kaksi terävää piikkiä. Simppuahvenlajit eroavat "Artedidraconidae"-heimosta leuasta puutuvan antennimaisen ulokkeen puutteen perusteella.
Suurin osa simppuahventen heimon lajeista elää Etelämantereen lähistöllä. Poikkaeuksia ovat Falklandinsaarilla tavattava töyhtösimppuahven ja Etelä-Amerikan eteläkärjen läheisyydessä tavattava "Harpagifer bispinis".
Herbert Lomas
Herbert Lomas (7. helmikuuta 1924 Todmorden, Englanti – 9. syyskuuta 2011 Yorkshire, Englanti) oli brittiläinen runoilija ja kääntäjä. Lomas on kääntänyt englanniksi suomalaista runoutta ja proosaa.
Lomas palveli 1943–1946 toisessa maailmansodassa jalkaväessä. Hän valmistui Liverpoolin yliopistosta ja on toiminut opettajana Helsingin yliopistossa (1952–1965) ja Borough Road Collegessa Lontoon yliopistossa (1966–1982).
Lomasta on luonnehdittu sanoin "ahkera kääntäjä" suomen kielestä. Hän kirjoitti säännöllisesti kolmenkymmenen vuoden ajan kritiikkiä kirjallisuuslehtiin The London Magazine ja Ambit sekä käänsi julkaisuun Books from Finland.
Suomessa Lomas asui Helsingissä. Hän oli naimisissa Anna-Liisa Partasen (o.s. Aatila) kanssa heinäkuusta 1956 toukokuuhun 1968. Heillä ei ollut yhteisiä lapsia, mutta perheessä oli neljä lasta Partasen edellisestä avioliitosta. Lomas viihtyi Akateemisessa kirjakaupassa, ja tarinan mukaan hänen vaimonsa soitti sinne tämän tästä ja pyysi henkilökuntaa lähettämään miehen kotiin päivälliselle.
Lomas avioitui vuonna 1968 Mary Marshallin kanssa, ja heillä on tytär ja poika. Lomas asui Aldeburghissa Suffolkissa.
Aktion Österbotten
Aktion Österbotten on maaseudun kehittämisyhdistys, jonka toiminta-alueena on Pohjanmaan rannikkoseutu aina Kokkolasta Kristiinankaupunkiin saakka. Aktion Österbotten on paikallinen LEADER-toimintaryhmä, jonka toiminnan pohjana on ”Rannikkopohjanmaan paikallinen kehitysohjelma LEADER-toiminnalle 2007-2013”.
Aktion Österbotten toimii myös kalastukseen liittyvän Rannikon toimintaryhmän (KAG) ohjelmaisäntänä Pohjanmaalla kaudella 2007-2013. Ohjelma on laadittu yhdessä kalastuksen alueellisten järjestöjen, Österbottens Fiskarförbund rf:n ja Österbottens Yrkesfiskare rf:n, kanssa.
Ruotsinkielisen Pohjanmaan kylien yhdistys ”Svenska Österbottens Byar r.f.” toimii osana Aktion Österbottenia.
Aktion Österbotten r.f.
1221 Amor
1221 Amor on pikkuplaneetta, joka kuuluu Maan lähelle tuleviin Amor-tyypin asteroideihin. Sen löysi E. Delporte vuonna 1932. Pikkuplaneetta sai nimensä roomalaisen mytologian Amor-jumalan mukaan. Ennen nimeämistään tämä asteroidi tunnettiin väliaikaisella tunnuksella 1932 EA1. Amor on Amor-asteroidien nimikkokappale. Amorin läpimitta on vain noin 1,0 kilometriä.
Bandyliigakausi 1992–1993
Jääpallon Bandyliiga kaudella 1992-1993 pelattiin kymmenen joukkueen kaksinkertaisena sarjana, jonka päätteeksi pelattiin neljän joukkueen pudotuspelit. Sarjan viimeinen putosi sarjasta ja toiseksi viimeinen karsi sarjapaikastaan.
Kärkikolmikko WP-35, Botnia ja Veiterä erottuivat selkeästi muista seuroista. Viimeisestä mitalipelipaikasta käytiin tiukka taistelu oululaisjoukkueiden kesken, joka huipentui runkosarjan viimeisellä kierroksella. OPS oli lopulta OLS:aa edellä kaksi maalia paremman maalieron turvin.
Välierissä OPS oli kuitenkin vailla mahdollisuuksia WP-35:ttä vastaan. Toisessa välierässä Botnia voitti Veiterän. Helsingissä Oulunkylän tekojääradalla pelatussa loppuottelussa WP-35 voitti Botnian maalein 3-2, ja näin WP-35 palasi mestariksi 22 vuoden tauon jälkeen.
1990-luvun lopulla maan huipulle nousseet Narukerä ja ToPV joutuivat hakemaan uutta vauhtia I-divisioonasta.
Neljä parasta pudotuspeleihin. Narukerä putosi suoraan I-divisioonaan, ToPV karsintojen jälkeen. Sarjaan nousivat PaSa Bandy Imatralta ja Jyväskylän Seudun Palloseura.
Liigakarsinnoissa paremmuus ratkaistiin kahden ottelun yhteismaaleilla. Ottelut aloitettiin liigajoukkueen kotikentällä Torniossa. ToPV voitti ensimmäisen ottelun 8-7, mutta Imatralla pelatussa ottelussa PaSa Bandy voitti maalein 5-3, ja imatralaiset nousivat näin pääsarjaan maalierolla 12-11.
Välierissä paremmuus ratkaistiin kahden ottelun yhteismaaleilla. Ottelut aloitettiin runkosarjassa heikommin sijoittuneen kotikentällä.
Helsinki 7.3.1993
Marko Kilpeläinen, OPS oli 47 maalillaan ja 62 pisteellään, sekä maali- että pistepörssin voittaja.
WP-35: Jorma Saastamoinen, Markku Talvitie, Jukka Soininen, Juha Järveläinen, Sami Reponen, Matti Tirkkonen, Petteri Jokinen, Mika Pitkänen, Vladimir Baranov, Jouni Nissinen, Sami Jokinen, Mika Sillgren, Jukka Pulkkinen, Mihail Klimov, Ari Holopainen, Harri Kauhanen, Lasse Laakkonen, Sami Laakkonen. Valmentaja: Esko Tammilehto
Bandyliigakausi 1993–1994
Jääpallon Bandyliiga kaudella 1993-1994 pelattiin kymmenen joukkueen kaksinkertaisena sarjana. Pudotuspelisysteemiä muutettiin siten, että runkosarjassa sijoille 3-6 pelasivat puolivälieräottelut ja kaksi parasta pääsivät suoraan välieriin. Pudotuspelit pelattiin paras kolmesta järjestelmällä. Puolivälierät ja välierät aloitettiin sarjassa heikommin sijoittuneen kotikentällä, kaksi seuraavaa peliä pelattiin paremmin sijoittuneen kotikentällä. Neljä viimeistä joukkuetta pelasivat karsintasarjan 1. divisioonan kahden parhaan joukkueen kanssa.
JPS selviytyi ensimmäistä kertaa pudotuspeleihin, mutta Veiterä ei puolivälierissä antanut jyväskyläläisille mitään mahdollisuuksia. Toisessa puolivälieräparissa OLS voitti myös HIFK:n suoraan kahdessa ottelussa.
Välierissä WP-35 voitti OLS:n ja Veiterä Botnian. Varkaudessa pelatussa loppuottelussa WP-35 voitti toisen perättäisen mestaruutensa 4-2 voitolla.
SM-karsintasarjassa 1.divisioonan seurat Narukerä ja ToPV osoittivat pystyvänsä tasaväkisiin kamppailuihin Bandyliigaseurojen kanssa. Molemmat päätyivät kuuteen pisteeseen, kuten myös niukasti pudotuspelien ulkopuolelle jäänyt Akilles. Maalieron turvin Narukerä nousi SM-sarjaan, jättäen Akilleksen ja ToPV:n taakseen. ToPV jäi niukasti karsintaviivan alapuolelle.
Kuusi parasta pudotuspeleihin. Neljä heikointa karsintasarjaan.
Narukerä nousi Bandyliigaan. Seuraavaksi kaudeksi sarjaa kuitenkin laajennettiin 12 joukkueen sarjaksi, jolloin myös ToPV nostettiin, ja PaSa Bandy sai pitää sarjapaikkansa.
Marko Kilpeläinen, OPS voitti maali- ja pistepörssit 39 maalilla ja 51 pisteellä.
Kalevi Takala
Alpo Kalevi Takala (2. kesäkuuta 1935 Eura – 11. heinäkuuta 1957) oli suomalainen lastenkirjailija.
Elsa Pukonen
Elsa Pukonen (9. marraskuuta 1897 Uusikirkko Vl – 17. lokakuuta 1967 Marttila) oli suomalainen kirjailija. Hän käytti myös nimimerkkiä "Hilkka Heimo".
Pauli Kari
Pauli August Kari, sukunimi aik. "Bohm" (4. helmikuuta 1898 Kalvola – 20. kesäkuuta 1967 Turku) oli suomalainen vääpeli ja näytelmäkirjailija.
Yrjö Noro
Yrjö Noro (17. joulukuuta 1887 Hämeenlinna – 17. heinäkuuta 1953) oli suomalainen näytelmäkirjailija.
Ellida Erling
Ellida Erling (10. joulukuuta 1869 Kurikka – 25. heinäkuuta 1952 Kurikka) oli suomalainen suomen ja ruotsin kielellä kirjoittanut kirjailija.
Ellida Erlingin isä Wilhelm Erling muutti Himangalta ensin Jalasjärvelle ja sitten Kurikkaan. Wilhelm Erling perusti aluksi kaupan Kurikan Kankaankylään mutta osti sitten myöhemmin Yli-Kurikan talon. Ellidan perheen kotikieli oli ruotsi ja hän oppi vasta pitkien ponnistelujen jälkeen suomen kielen. Ellida aui isänsä ja myöhemmin veljensä omistamassa Yli-Kurikan talossa ja toimi muun muassa pyhäkoulunopettajana.
Ellida Erling julkaisi esikoisteoksensa vuonna 1916 ja hän kirjoitti sitten seuraavan 30 vuoden aikana useita uskonnollissävyisiä romaaneita. Hän kirjoitti myös runoja, kertomuksia ja novelleja pääasiassa uskonnollisiin aikakauslehtiin.
Johannes Suomalainen
Johannes Suomalainen (10. syyskuuta 1890 Lavansaari – 9. maaliskuuta 1957 Pyhtää) oli suomalainen kirjailija.
Nimimerkillä "Eero Merimaa" :
Karelian Warcry
Karelian Warcry on suomalainen Kouvolasta lähtöisin oleva blackened death metalia esittävä yhtye. Se perustettiin vuonna 2002. Alkuaikoina musiikillinen tyyli oli black metallia, mutta vuosien myötä materiaali on saanut vaikutteita myös muista genreistä. Yhtyeen sanoitukset kuvaavat sotaa, väkivaltaa ja ihmisen pimeitä puolia. Myös uskonnonvastaisuus on vahvasti läsnä.
Yhtyeen taival alkoi Kuusankoskella loppuvuodesta 2001. Yhtyeellä ei tuolloin ollut vielä nimeä ja omia kappaleitakin oli vain muutamia. Toiminta hiipui melko pian asevelvollisuuden ja muiden päällekkäisyyksien vuoksi. Vuonna 2002 Matti Mikkonen, Sami Ukkonen ja Anttipekka Heiskanen kokoontuivat uudelleen, tällä kertaa autotalliin, ja Ukkosen ajatus Karelian Warcrysta alkoi viritä.
Jussi Kousa liittyi ykköskitaristiksi vuonna 2003 ja hänestä tuli myös yhtyeen tärkein säveltäjä. Samana vuonna Ukkonen lähti yhtyeestä keskittyäkseen muihin bändiprojekteihinsa. Jo alkuajoilta tuttu Henrik Järvinen tuli hänen tilalleen.
Ensimmäinen virallinen demonauhoite julkaistiin vuonna 2004. Ukkonen kävi vierailemassa mikrofonin varressa kappaleessa "Ikirouta". Kappaleet "Sota" ja "Ikirouta" ovat hänen säveltämiään. Saman vuoden syksynä Karelian Warcry nauhoitti ensimmäisen täyspitkän albuminsa Vuohijärvellä Valkealassa. Levyn nimi on "Kylmä rautainen". Se julkaistiin seuraavan vuoden alussa ensin käsinnumeroituna sadan kappaleen omakustanteena. Myöhemmin samana vuonna puolalainen Seven Gates of Hell julkaisi albumista rajoitetun (500kpl) digipack-painoksen. Yhtye äänitti myös kappaleen "Minun aikani" Miasma Magazinen kokoelmalle.
Vuonna 2007 yhtye alkoi nauhoittaa seuraavaa albumiaan "Verinen taival, päättymätön tie". Sen julkaisi Wintersunset Records alkukeväästä 2010.
Kolmas täysipitkä albumi on ollut työn alla vuodesta 2011 saakka.
Yhtyeen laulajakitaristi Matti Mikkonen menehtyi äkillisesti kotonaan 10.8.2014.
Ernst Lundström
Ernst Walter Lundström (10. lokakuuta 1874 Turku – 17. kesäkuuta 1952 Helsinki) oli suomalainen lyseon lehtori ja ruotsin kielellä kirjoittanut kirjailija.
Lundströmin vanhemmat olivat koneenkäyttäjä Bernhard Emil Valentin Lundström ja Augusta Lindblom. Hän pääsi ylioppilaaksi 1893 Turun ruotsalaisesta reaalilyseosta ja opiskeli Helsingin yliopistossa valmistuen filosofian kandidaatiksi 1903 ja maisteriksi 1907.
Lundström toimi Helsingin ruotsalaisen tyttölyseon historian vanhempana lehtorina 1921–1941. Hän työskenteli myös lehtimiehenä.
Lundström oli aviossa 1911–1933 Ester Gustava Melleniuksen (k. 1933) kanssa.
Elsie Alison
Elsie Irene Sohlberg, kirjailijanimi Elsie Alison (23. helmikuuta 1892 Tampere – 19. maaliskuuta 1952 Helsinki) oli suomalainen ruotsin kielellä kirjoittanut kirjailija.
Neuron
NEURON on ohjelmisto, jolla voidaan mallintaa yksittäisten neuronien ja kokonaisten hermoverkkojen toimintaa. Ohjelmisto on kehitetty pääosin Yalen ja Duken yliopistoissa.
NEURONin toiminta perustuu neuronien mallintamiseen tietyillä parametreilla. Malli syötetään hoc-ohjelmointikielellä.
Edvard Elenius
Edvard Elenius (1. kesäkuuta 1881 Valkeala – 27. heinäkuuta 1957 Turku) oli suomalainen ammattiopiston rehtori ja tietokirjailija.
Eleniuksen vanhemmat olivat metsätyönjohtaja Anton Elenius ja Maria Hartonen. Hän kävi ylemmän taideteollisuuskoulun 1905–1908 ja opiskeli sitten ulkomailla ensin Münchenissä ja Wienissä 1908–1909 sekä uudelleen Münchenissä 1912–1913.
Elenius oli yksityisen piirustustoimiston palveluksessa 1908–1917, toimi taideteollisuuskoulun piirustuksen ja tyyliopin opettajana 1917–1929 ja oli vuonna 1929 perustetun Turun Ammattiopiston (myöhemmin Turun maalariammattikoulu ja Turun maalariammattioppilaitos) johtajana ja rehtorina vuoteen 1956 saakka. Hän oli lisäksi Helsingin kirjapainokoulun piirustuksen ja tyyliopin opettajana 1921–1929, Helsingin työväenopiston suomenkielisen osaston piirustuksen opettajana 1919–1929, ammattienedistämislaitoksella tyyliopin luennoitsijana 1921–1928 sekä Maalarilehden päätoimittajana 1917–1950 ja Uusi Aura-lehden taidearvostelijana vuodesta 1943 alkaen. Elenius toimi Suomen maalarityönantajain liiton sihteerinä 1918–1928 ja oli Turun taiteilijaseuran johtokunnan jäsen 1940–1951.
Edvard Eleniuksen veli oli opettaja ja taiteilija Oskar Elenius. Hän oli naimisissa vuodesta 1912 keramiikkataiteilija Elsa Kyanderin kanssa.